S-1036/2023

Mál þetta, sem dómtekið var þann 5. apríl sl., er höfðað með ákæru, útgefinni af lögreglustjóranum á höfuðborgarsvæðinu 7. febrúar 2023, á hendur P-kk-þgf I-kk-þgf H-kk-þgf, kt. [...], [...], Reykjavík, I.

Fyrir þjófnað með því að hafa, föstudaginn 13. mars 2020, í fyrirtækinu [...]við [...]í Reykjavík stolið tveimur fartölvum, að áætluðu söluverðmæti að lágmarki kr. 100.000,-.

Telst háttsemi þessi varða við 1. mgr. 244. gr. almennra hegningarlaga nr. 19/1940.

II.

Fyrir þjófnað með því að hafa, mánudaginn 17. ágúst 2020, farið inn í verslun [...]við [...] í Kópavogi og stolið þaðan Sony Ultra HD Blu- ray spilara að söluverðmæti kr. 41.994,-.

Telst háttsemi þessi varða við 1. mgr. 244. gr. almennra hegningarlaga nr. 19/1940.

III.

Fyrir umferðarlagabrot með því að hafa, mánudaginn 25. október 2021, ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóðsýni mældist vínandamagn 0.41 ‰, amfetamín 155 ng/ml og tetrahýdrókannabínól 3,4 ng/ml) um Kringlumýrarbraut og Bústaðaveg í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

IV.

Fyrir umferðarlagabrot með því að hafa, fimmtudaginn 13. janúar 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 720 ng/ml, MDMA 35 ng/ml, tetrahýdrókannabínól 4,9 ng/ml, alprazólam 27 ng/ml, klónazepam 8,9 ng/ml og tramadól 200 ng/ml) um Skútahraun í Hafnarfirði, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

V.

Fyrir umferðarlagabrot með því að hafa, fimmtudaginn 27. janúar 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 205 ng/ml og tetrahýdrókannabínól 4,6 ng/ml) um Reykjanesbraut í Reykjanesbæ, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

VI.

Fyrir þjófnað og gripdeild með því að hafa, miðvikudaginn 2. febrúar 2022, farið inn í verslunina [...] við [...] í Reykjanesbæ og stolið þaðan fjórum perlufestum og þremur hálsmenum að söluverðmæti samtals kr. 17.770,-, verslunina [...] við [...] og stolið þaðan bol, tvennum buxum og tveimur peysum að söluverðmæti samtals kr. 32.970,-og verslunina [...] við [...] og stolið þaðan þremur lukkutröllum að söluverðmæti samtals kr.22.470,-, og farið inn í verslunina [...] að [...] og tekið þaðan ófrjálsri hendi veski í eigu A, að óþekktu verðmæti, en í því voru kr. 20.000,-.

Telst háttsemi þessi varða við 1. mgr. 244. gr. og 245. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Við þingfestingu málsins féll ákæruvaldið frá fyrsta ákærulið ákærunnar, sem og þeim sakargiftum er lúta að ölvunarakstri í þriðja ákærulið ákærunnar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 1. febrúar 2023, á ákærði nokkurn sakarferil að baki sem nær aftur til ársins 1999. Ákærði hefur hlotið fjórtán fangelsisdóma, flesta vegna auðgunarbrota, einu sinni verið gerð viðurlagaákvörðun fyrir dómi Héraðsdóms Reykjavíkur, meðal annars vegna umferðarlagabrota, og fjórum sinnum gengist undir greiðslu sekta með lögreglustjórasáttum vegna umferðarlagabrota. Við ákvörðun refsingar í máli þessu verður við það miðað að ákærði hafi nú í annað sinn, innan ítrekunartíma í skilningi 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna, en í þriðja sinn ekið sviptur ökurétti.

Ákærði hefur skýlaust játað brot sín og horfir það honum til málsbóta, sbr. 8. tölul. 1. mgr. 70. gr. almennra hegningarlaga. Þá hefur ákærði leitast við að bæta hagi sína, en við meðferð málsins lagði ákærði fram staðfestingu á dvöl á meðferðarheimilinu Vin. Upplýsti ákærði jafnframt um það að hann væri búinn að vera án vímuefna í eitt ár. Horfir þetta ákærða jafnframt til málsbóta, sbr. 5. tölul. 1. mgr. 70. gr. sömu laga. Með hliðsjón af framangreindu, sakarefni þessa máls, dómvenju og 77. gr. almennra hegningarlaga þykir refsing ákærða hæfilega ákveðin fangelsi í 5 mánuði.

Með hliðsjón af sakarferli ákærða þykir ekki unnt að skilorðsbinda refsinguna.

Með vísan til lagaákvæða í ákæru er ákærði sviptur ökurétti í 4 ár og 6 mánuði frá birtingu dómsins að telja.

Ákærði greiði málsvarnarþóknun skipaðs verjanda síns, S-kk-ef A-kk-ef S-kk-ef lögmanns, 180.792 krónur að meðtöldum virðisaukaskatti, og 580.167 krónur í annan sakarkostnað.

Af hálfu ákæruvaldsins flutti málið Á-kk-nf B-kk-nf S-kk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærði, P-kk-nf I-kk-nf H-kk-nf, sæti fangelsi í 5 mánuði.

Ákærði er sviptur ökurétti í 4 ár og 6 mánuði frá birtingu dómsins að telja.

Ákærði greiði málsvarnarþóknun skipaðs verjanda síns, S-kk-ef A-kk-ef S-kk-ef lögmanns, 180.792 krónur að meðtöldum virðisaukaskatti, og 580.167 krónur í annan sakarkostnað.

K-kvk-nf R-kvk-nf G-kvk-nf